laion/Wikipedia-Exotic huggingface dataset:
Heeder

Heeder on viljakoristusmasina osa, mis koosneb lõikeaparaadist ja lõigatud vilja edasitoimetavaist seadmeist. Heedri põhiosad on haspel, eesmised vikatid, külgvikatid ja tallad. Vilja lõikamine toimub eesmiste ja külgmiste vikatite abil ning lõigatud vili suunatakse haspli abil heedri lauale. Järgnevalt liigutab tigukonveier selle heedri tsentrisse, kust liigub vili edasi viljavõtumasinasse läbi kallaku. Heedri tallad kinnituvad heedri põhjale ja liiguvad mööda maapinda viljavõtu ajal. Vastavalt maapinna ebatasasusele tallad avanevad või sulguvad, et hoida ühtlast kõrgust viljavõtu ajal. Heedrit transporditakse selleks ettenähtud käruga. Käru on loodud selleks, et seda saaks vedada ka viljavõtumasin üksikult. Heeder ühendatakse viljavõtumasina kallakuga, ehk kallak sõidetakse heedri ühendus kohta sisse ja tõstetakse kärult maha. Lukustamine toimub läbi heedri kallakus oleva võlli, mille küljes on lukusti (hammas). Kui heeder on käru pealt maha tõstetud tuleb ühendada heedri kardaan, hüdro liides ja pistik heedri kallakuga . Kardaan käitab tigukonveieri, eesmised vikatid ja haspli. Läbi hüdrostaatika käitatakse haspli ja heedrilaua liigutamine ja külgmised vikatid. Kogu heedrit juhitakse läbi kombaini ja seda teostab kombainer (juht). Viljavõtumasina kallakusse on paigaldatud revers mootor, et liigutada tigukonveierit ja hasplit vastupäeva, kui on tekkinud ummistus. Revers mootori rakendumisel hakkab tigukonveier vedama heedri laual olevat vilja tsentrist kaugemale ja haspel lükkab seda heedri laualt kaugemale. https://www.titanmachinery.com/macdon https://www.farmtender.com.au/articles/combine-header-types https://www.pikk.ee/upload/files/TTH%20ja%20TO/T%C3%B6%C3%B6ohutus.docx https://www.tatoli.ee/index.php
Eesti looduse päev

Eesti looduse päev on Eesti looduse väärtustamisele ja tundmisele pühendatud ettevõtmiste kogu, mida korraldatakse augusti keskel alates aastast 2018. Eesti looduse päeva korraldamise aeg on seotud Eesti esimese looduskaitseala, Vaika linnukaitseala sünnikuupäevaga 14. augustil 1910. Eesti looduskaitse Eesti looduse päevast keskkonnaameti lehel.
Sinijalg-vöödik

Sinijalg-vöödik (Cortinarius collinitus) on šampinjonilaadsete seltsi vöödikuliste sugukonda kuuluv liik seeni. Sinijalg-vöödik andmebaasis eElurikkus
Sven Martinek

Sven Martinek (sündinud 18. veebruaril 1964 Magdeburgis Saksamaal) on Saksamaa näitleja. Tema kõige tuntum roll on olnud Max Zander telesarjas "Kloun" (1996, 1998–2001, 2005). Ta on kaasa teinud ka sarjades "Kutsuge Cobra 11", "Tatort", "Mägidoktor" jm. Ta oli aastatel 2003–2011 abielus saksa näitleja Xenia Seebergiga. Neil on poeg Philip-Elias (sündinud 2005). Sven Martinek IMDb-s
Mariona Caldentey

María Francesca Caldentey Oliver (tuntud lihtsalt kui Mariona Caldentey või Mariona; sündinud 19. märtsil 1996 Felanitxis) on Hispaania jalgpallur, kes mängib ründajana Hispaania kõrgliiga klubis Barcelona ja Hispaania naiste jalgpallikoondises. Ta alustas klubikarjääri Collerenses. 2014. aasta juulis liitus ta Barcelonaga. Barcelonaga on ta tulnud neli korda Hispaania meistriks ning võitud hooaegadel 2020/21 ja 2022/23 UEFA Naiste Meistrite Liiga. Hispaania jalgpallikoondises tegi Caldentey debüüdi 1. märtsil 2017 mängus Jaapani vastu. Koondisekarjääri esimese värava lõi ta sama aasta 30. juunil sõprusmängus Belgia vastu. 2022. aasta Euroopa meistrivõistluste esimeses alagrupimängus lõi ta penaltist värava Soome vastu. 2023. aasta maailmameistrivõistluste kaheksandikfinaalis lõi ta penaltist värava Hollandi vastu. Hispaania koondisse kuulus Caldentey ka 2017. aasta Euroopa meistrivõistlustel ja 2019. aasta maailmameistrivõistlustel. Barcelona Hispaania kõrgliiga: 2014–15, 2019–20, 2020–21, 2021–22 UEFA Naiste Meistrite Liiga: 2020–21, 2022–23 Copa de la Reina de Fútbol: 2017, 2018, 2020, 2021 Supercopa Femenina: 2019–20, 2021–22 Copa Catalunya: 2014, 2015, 2016, 2017
Jennifer Hermoso

Jennifer Hermoso Fuentes (sündinud 9. mail 1990 Madridis) on Hispaania jalgpallur, kes mängib ründaja või ründava poolkaitsjana Mehhiko kõrgliiga klubis Pachuca ja Hispaania naiste jalgapallikoondises. Klubikarjääri alustas ta kodulinnaklubis Madridi Atlético, mille naiskonnas debüteeris ta 2004. aastal. Madridi Atléticos mängis ta kuni 2010. aastani. Hiljem kuulus ta Madridi Atlético ridadesse veel ka hooajal 2018–2019. Lisaks Madridi Atléticole on ta mänginud veel Hispaania klubides Rayo Vallecano (2010–2013) ja Barcelona (2013–2017 ja 2019–2022), Rootsi klubis Tyresö FF (2013) ning Mehhiko klubis Pachuca (2022-2023). Hispaania meistriks on ta tulnud hooajal 2010/11 Rayo Vallecanoga, hooaegadel 2013/14, 2014/15, 2019/20, 2020/21 ja 2021/22 Barcelonaga ning hooajal 2018/19 Madridi Atléticoga. Hooajal 2020/21 võitis ta Barcelonaga lisaks UEFA Naiste Meistrite Liiga. Hermoso on viiel korral olnud Hispaania kõrgliiga suurim väravalööja – hooaegadel 2015/16 (24 väravat), 2016/17 (35 väravat), 2018/19 (24 väravat), 2019/20 (23 väravat) ja 2020/21 (31 väravat). Hispaania kõrgliigas on ta läbi aegade paremuselt viies väravalööja (177 väravat). Hooajal 2020/21 oli ta Chelsea mängija Fran Kirby kõrval suurim väravalööja ka Meistrite Liigas (mõlemad lõid kuus väravat). Hispaania koondises tegi Hermoso debüüdi 21. juunil 2012 mängus Türgi vastu. Koondisekarjääri esimese värava lõi ta 16. jaanuaril 2013 sõprusmängus Venemaa vastu. 2013. aasta Euroopa meistrivõistluste esimeses alagrupimängus lõi ta värava Inglismaa vastu ja veerandfinaalis Norra vastu. 2019. aasta maailmameistrivõistluste esimeses alagrupimängus lõi ta penaltitest kaks väravat Lõuna-Aafrika Vabariigi vastu ning kaheksandikfinaalis värava hilisema maailmameistri USA vastu. 2023. aasta maailmameistrivõistluste teises alagrupimängus lõi ta kaks väravat Sambia vastu ja kaheksandikfinaalis värava Šveitsi vastu. Hermoso on Hispaania naiste jalgpallikoondise läbi aegade suurim väravalööja – 2023. aasta seisuga on ta löönud 51 väravat. Rayo Vallecano Hispaania kõrgliiga: 2010–11 Barcelona Hispaania kõrgliiga: 2013–14, 2014–15, 2019–20, 2020–21, 2021–22 UEFA Naiste Meistrite Liiga: 2020–21 Copa de la Reina de Fútbol: 2014, 2017, 2020, 2021 Supercopa Femenina: 2019–20, 2021–22 Madridi Atlético Hispaania kõrgliiga: 2018–19 Paris Saint-Germain Coupe de France Féminine: 2017–18
Thomas Kretschmann

Thomas Kretschmann (sündinud 8. septembril 1962 Dessaus) on saksa filminäitleja. Ta on mänginud filmides nagu "King Kong", "Resident Evil: Apocalypse", "Blade II", "Tagaotsitav" ja "Operatsioon Valküür". Sarjas on ta teinud ka "Kutsuge Cobra 11" (1997), "24" (2003), "Vaade tulevikku" (2009) ja "Läänemaailm" (2020). Thomas Kretschmann IMDb-s
Aitana Bonmatí

Aitana Bonmatí Conca (sündinud 18. jaanuaril 1998 Vilanova i la Geltrús) on Hispaania jalgpallur, kes poolkaitsjana Hispaania kõrgliiga klubis Barcelona ja Hispaania naiste jalgpallikoondises. Barcelonaga liitus ta 2012. aastal ja debüteeris ta klubi põhinaiskonnas 2016. aastal. Aastatel 2013–2018 mängis Bonmatí Hispaania noortekoondistes, kellega jõudis mitmel turniiril finaali. Euroopa omavanuste meistriks tuli ta 2015. aastal tuli ta Hispaania kuni 17-aastaste koondisega ja 2017. aastal Hispaania kuni 19-aastaste koondisega. 2018. aasta juunioride maailmameistrivõistlustel kaotas ta Hispaania kuni 20-aastaste koondisega Jaapani eakaaslastele. Hispaania naiste jalgpallikoondises tegi Bonmatí debüüdi 2017. aasta novembris. Koondisekarjääri esimese värava lõi ta 9. aprillil 2019 sõprusmängus Inglismaa vastu. 2022. aasta Euroopa meistrivõistluste esimeses alagrupimängus lõi ta värava Soome vastu. Bonmatí valiti neil Euroopa meistrivõistlustel lisaks turniiri sümboolsesse koosseisu. 2023. aasta maailmameistrivõistluste esimeses alagrupimängus lõi ta värava Costa Rica vastu ja kaheksandikfinaalis kaks väravat Šveitsi vastu. Barcelona Hispaania kõrgliiga: 2019–20, 2020–21, 2021–22, 2022–23 UEFA Naiste Meistrite Liiga: 2020–21, 2022–23 Copa de la Reina: 2017, 2018, 2019–20, 2020–21, 2021–22 Supercopa de España: 2019–20, 2021–22, 2022–23 Copa Catalunya: 2016, 2017, 2018, 2019
Sular

Sular on elektrotehnikas traadi-, riba- või plaadikujuline õhuke sisselõigetega sulavkaitsme põhiosa, mis liigvoolu või lühise tekkimisel sulab. Sulari ristlõige on arvestatud täpselt seda läbivale nimivoolule ja valmistatakse vastavalt sularite nimireale. Madalpingel kuni 1000 V vahemikus 6–1000 A, kõrgepingel vahemikus 2–400 A. Sularid on valmistatud hõbedast, vasest, tsingist, pliist või mõnest muust kergestisulavast materjalist. Kõnekeeles on "sular" sageli kasutusel ka sulavkaitsme enda nimetusena.
Salme Adeele Hollas

Salme Adeele Hollas (sündinud 9. juunil 2004) on eesti võrkpallur. Ta on alates 2023. aastast kuulunud Eesti naiste võrkpallikoondisse ning hooajast 2023/24 mänginud Eesti meistriliiga klubis TÜ/Bigbank. Noorteklassides esindas Hollas Võru Spordikooli, kus ta treeneriks oli Raivo Jeenas. Võistkonnaga osaleti omavanuste Eesti karika- ja meistrivõistlustel ning on võidetud ka Eesti meistritiitel ja karikas omavanuste seas. Aastatel 2018–2022 kuulus ta Eesti omavanuste noortekoondisse (sündinud 2004 ja hiljem), kelle peatreeneriks oli Anatoli Kuprijanovits. Hollas kutsuti esmakordselt Eesti naiste võrkpallikoondisse 2023. aasta kevadel. Ta esindas Eestit samal aastal Euroopa Hõbeliiga alagrupiturniiril ning nimetati koondisse 2023. aasta Euroopa meistrivõistluste finaalturniiril. Koondises on ta mänginud nurgaründaja positsioonil. Salme Adeele Hollas liitus Võru Spordikooli kasvandikuna hooajal 2018/19 Eesti meistriliiga klubiga Barrus/Võru ning esindas klubi viiel järjestikusel hooajal. Naiskonna üheks märkimisväärseimaks saavutuseks sellel perioodil oli 2020/21 aastal Eesti meistrivõistlustel hõbemedalile jõudmine. Balti liiga 2023/24 TÜ/Bigbankiga Eesti meistrivõistlused 2020/21 Barrus/Võruga Hooaeg 2022/23 Eesti parim noorvõrkpallur neidudest. Tal on neli õde ja üks vend, kes kõik on tegelenud samuti rohkemal või vähemal määral võrkpalliga (Eliise, Anett, Heleene, Greete ja Hendrik Hollas). Salme on osaga meist juba platsil rõõmustada saanud, kuid sel hooajal saab ta seda teha tihedamalt! Tere Tulemast! TÜ/Bigbank Instagram, 29.09.2023. Salme Adeele Hollas Sporditulemused (vaadatud 16.08.2023). Naiskond alustab ajaloolist suve: tahame näidata, et Eesti on võrkpallimaa ERR Sport, 19.04.2023. Võrkpallinaiskond pani Hõbeliigale võiduka punkti ERR Sport, 17.06.2023. Rahvusnaiskonna peatreener Orefice: kõik juhtub põhjusega ERR Sport, 15.08.2023. Võrkpalli meistri- ja naiste liigade klubid tutvustasid uue hooaja eesmärke ERR Sport, 25.09.2018. Aasta võrkpalluriteks valiti Kertu Laak ja Märt Tammearu, parima treeneri tunnustuse pälvis Alar Rikberg Eesti Võrkpalli Liit, 16.12.2023. Kuldpea Eliise Hollase valik: karjäär IT-sektoris või võrkpallis Wõrumaa Teataja, nr. 55, lk 4, 14.05.2016. Salme Adeele Hollas Mängija profiil CEV kodulehel Salme Adeele Hollas Volleybox
Püramiid-soomussirmik

Püramiid-soomussirmik (Echinoderma) on šampinjoniliste (Agaricaceae) sugukonda, šampinjonilaadsete (Agaricales) seltsi kuuluv liik seeni. Ta on nõrgalt mürgine, süües võib suure tõenäosusega tekitada seedehäireid (toidumürgituse sarnaseid nähte). Püramiid-soomussirmik andmebaasis eElurikkus. "Eestis levinumad sirmikuliigid — kuidas metsas ära tunda". Ärileht. Vaadatud 30. augustil 2024.
Piparriisikas

Piparriisikas (Lactifluus piperatus) on pilvikuliste sugukonda riisika perekonda kuuluv seeneliik. Kasvab tammede või sarapuude all. Seene viljaliha ei värvu KOHi toimel kollaseks nagu rohepiimasel riisikal. Piparriisikas andmebaasis eElurikkus
Ağrı

Ağrı [aarõ] (armeenia Աղրի, kurdi Agirî) on linn Türgis, Ağrı provintsi keskus. Asub riigi idaosas Iraani piiri lähedal, 1640 m kõrgusel merepinnast. 2021. aastal oli elanike arv 120 390. Suurem osa linnaelanikest on kurdid. 1946. aastani oli linna nimi Karaköse ja enne seda Karakilise. Linna asutasid 1860. aastatel armeenia kaupmehed. 1895. aastal olid 65% elanikest armeenlased ja 30% kurdid. 1915–1918 armeenlased tapeti või nad põgenesid. 1927–1931 oli linn kurdide tunnustamata Ararati Vabariigi valduses. Kesklinnast 8 km lõunas asub Ağrı Ahmed-i Hani lennujaam. Peamine majandusharu on põllumajandus ja toiduainetetööstus. https://www.tuik.gov.tr/indir/duyuru/favori_raporlar.xlsx Ağrı koduleht
Sulavkaitse

Sulavkaitse on lihtsaim elektriseadmete kaitse seade, mis katkestab vooluahela sulari nimivoolu ületamisel, peale kestva liigvoolu või lühise tekkimist. Sulavkaitsmed on inertsed elektriahelate kaitsevahendid, sest nende rakendumisaeg on pikk. Nendega kaitstakse üldiselt elektrivarustuse üldahelaid. Elektroonikaseadmete ja kolmefaasiliste elektrimasinate kaitseks nad pika reageerimisaja tõttu ei sobi. Sulavkaitse ei taga kõigi kolme faasiahela üheaegset katkestust. Sulavkaitsme põhiosa on sular, mille ristlõige on arvestatud täpselt teda läbivale nimivoolule ja mida valmistatakse vastavalt sularite nimireale. Kuni 1000 V madalpingel vahemikus 6...1000 A, kõrgepingel vahemikus 2...400 A. Eraldi grupi moodustavad elektroonikaseadmetes kasutatavad sulavkaitsmed, mille nimirida algab 0,075 A. Sulavkaitsme korpusi valmistatakse erineva suurusega ja kujuga vastavalt nimipingele ning nimivoolule. Sulavkaitsmeid valmistatakse kahte tüüpi: ühekordse kasutusega; lahtikäiva korpusega sulavkaitsmed, mille jaoks toodetakse vahetatavaid sulareid. Sulavkaitsmete tööomaduste parandamiseks täidetakse neid kvartsliivaga. Automaatkaitselüliti Lühis Voolutugevus
Tom Wlaschiha

Thomas "Tom" Wlaschiha (sündinud 20. juunil 1973 Dohnas) on saksa näitleja. Ta sai rahvusvaheliselt tuntuks Jaqen H'ghari rolliga telesarjas "Troonide mäng". Tom Wlaschiha IMDb-s
Sündinud 2004

Siin on loetletud 2004. aastal sündinud inimesi ja loomi ◄◄ | ◄ | 2000 | 2001 | 2002 | Sündinud 2004 Sündmused maailmas 2. jaanuar – Adriana Vilagoš, Serbia odaviskaja 10. jaanuar – Kaitlyn Maher, USA laulja 19. jaanuar – Dino Beganovic, Rootsi-Bosnia võidusõitja 21. jaanuar – Ingrid Alexandra, Norra printsess, kroonprints Haakon Magnuse ja kroonprintsess Mette-Mariti tütar 26. jaanuar – Tijmen van der Helm, Hollandi võidusõitja 29. jaanuar – Erriyon Knighton, Ameerika Ühendriikide sprinter 3. veebruar – Berit Saar, Eesti kergejõustiklane 4. veebruar – Paul Aron, Eesti autosportlane 13. veebruar – Jonny Edgar, Briti võidusõitja 19. veebruar – Millie Bobby Brown, inglise näitleja 21. veebruar – Martin Vetkal, eesti jalgpallur 25. veebruar – Roman Staněk, Tšehhi võidusõitja 26. veebruar – Hadrien David, Prantsusmaa võidusõitja 13. märts – Coco Gauff, Ameerika Ühendriikide tennisist 13. märts – Viktor Morozov, Eesti kergejõustiklane 15. märts – Elisabeth Pihela, Eesti kergejõustiklane 15. märts – Zsófia Szerafin, Ungari sportlane 30. märts – Juraj Slafkovský, Slovakkia jäähokimängija 1. aprill – Anna Maria Millend, Eesti kergejõustiklane 15. aprill – Andreas Vaher, eesti jalgpallur 17. aprill – Darla, Tallinna loomaaia emane amuuri leopard 1. mai – Charli D’Amelio, Ameerika Ühendriikide tantsija 3. mai – Andrey Santos, Brasiilia jalgpallur 9. juuni – Salme Adeele Hollas, eesti võrkpallur 18. juuni – Laura-Liis Valdmaa, Eesti ujuja 13. juuli – Häli Vahula, eesti võrkpallur 1. august – Nataly Langerbaur, Eesti iluuisutaja 14. august – Niina Petrõkina, Eesti iluuisutaja 22. august – Liisa-Maria Lusti, Eesti kergejõustiklane 31. august – Mikałaj Łukašenka, Valgevene diktaatori poeg 8. september – Lewis Hall, Inglismaa jalgpallur 15. september – David Popovici, Rumeenia ujuja 18. september – Nodirbek Abdusattorov, Usbekistani maletaja 28. september – Isack Hadjar, Prantsuse võidusõitja 6. oktoober – Bronny James, USA korvpallur 9. oktoober – Mariangela Boitšuk, eesti ujuja 9. oktoober – Zdeněk Chovanec, Tšehhi-Venezuela võidusõitja 12. oktoober – Darci Lynne, Ameerika Ühendriikide kõhurääkija 23. oktoober – Ott Nõmm, eesti jalgpallur ... 5. detsember – Jules LeBlanc, ameerika juutuuber 11. detsember – Andreas Vaher, eesti jalgpallur
September 2023

September 2023, kroonika. 2023. aasta september algas reedel ja lõppes 30 ööpäeva hiljem laupäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 2023. aasta 6. septembri rünnak Kostjantõnivkale 2023. aasta Marrakechi-Safi maavärin: Marokot tabas kell 23.11 kohaliku aja järgi 7,2-palline maavärin, mille epitsenter asus Atlase mägede populaarsest suusakeskusest Oukaïmedenist umbes 56 kilomeetrit läänes, 18 kilomeetri sügavusel maapinnas. Esialgsetel andmetel on hukkunud üle 1300 ja vigastada saanud ligi 2000 inimest. Toimus 19. korvpalli maailmameistrivõistluste finaalmäng. 2023. aasta raketirünnak Musta mere laevastiku staabile Slovakkias toimusid parlamendivalimised. https://www.err.ee/1609095152/maroko-maavarina-ohvrite-arv-tousis-ule-1300
Kiviroosik

Kiviroosik (Cistus) on õistaimede perekond kuldkanniliste (Cistaceae) sugukonnas. Kiviroosikud on kuivadel ja kivistel muldadel kasvavad põõsasjad püsikud, mida leidub kõikjal Vahemere maades Marokost ja Portugalist kuni Lähis-Idani, samuti Kanaari saartel. Kiviroosiku hübriidid ja sordid on tuntud aiataimed. Perekonna nimi tuleneb kuldkanni (Helianthemum) vanakreekakeelsest nimetusest κίσθος (kísthos). Kiviroosikud on vastakult paiknevate igihaljaste lihtlehtedega, mis on tavaliselt 2–8 cm pikad ja kergelt karedapinnalised. Mõnede liikide, nagu vaigu-kiviroosiku (C. ladanifer) lehed on kaetud aromaatse vaigutaolise ainega (labdanum). Viie kroonlehega õied on erksat värvi lumivalgest lillakas- ja tumeroosani. Mõnedel liikidel paikneb iga kroonlehe naastu alusel silmatorkav punane laik. Perekonnas on järgmised liigid: Cistus albidus L. Cistus asper Demoly & R.Mesa Cistus atlanticus (Humbert & Maire) Demoly Cistus atriplicifolius Lam. Cistus calycinus L. Cistus chinamadensis Bañares & P.Romero Cistus clusii Dunal Cistus creticus L. – mürri-kiviroosik Cistus crispus L. Cistus formosus Curtis Cistus grancanariae Marrero Rodr., R.S.Almeida & C.Ríos Cistus halimifolius L. Cistus heterophyllus Desf. Cistus horrens Demoly Cistus inflatus Pourr. ex J.-P.Demoly Cistus ladanifer L. – vaigu-kiviroosik Cistus lasianthus Lam. Cistus lasiocalycinus (Boiss. & Reut.) Byng & Christenh. Cistus laurifolius L. Cistus libanotis L. Cistus macrocalycinus (Pau) Byng & Christenh. Cistus monspeliensis L. Cistus munbyi Pomel Cistus ocreatus C.Sm. Cistus ocymoides Lam. Cistus osbeckiifolius Webb Cistus palhinhae N.D.Ingram Cistus palmensis Bañares & Demoly Cistus parviflorus Lam. Cistus populifolius L. Cistus pouzolzii Delile ex Gren. & Godr. Cistus salviifolius L. – salveilehine kiviroosik Cistus sintenisii Litard. (syn. C. albanicus) Cistus symphytifolius Lam. Cistus tauricus C.Presl Cistus umbellatus L.
Häli Vahula

Häli Vahula (sündinud 13. juulil 2004 Rakveres) on eesti võrkpallur. Ta on alates 2021. aastast kuulunud Eesti naiste võrkpallikoondisse ning hooajast 2023/24 esindab TÜ/Bigbanki. Vahula hakkas võrkpalliga tegelema 11-aastaselt. Noorteklassides esindas ta Rakvere Spordikooli, kus ta treeneriks oli Ellen Aros. Võistkonnaga osaleti omavanuste Eesti karika- ja meistrivõistlustel ning on võidetud mitmeid medaleid. Aastatel 2018–2022 kuulus ta Eesti omavanuste noortekoondisse (sündinud 2004 ja hiljem), kelle peatreeneriks oli Anatoli Kuprijanovits. Vahula kutsuti esmakordselt Eesti naiste võrkpallikoondise juurde 2021. aasta kevadel. Ta esindas Eestit 2022. aastal Euroopa Hõbeliigas ning nimetati koondisse 2023. aasta Euroopa meistrivõistluste finaalturniiril. Balti liiga 2023/24 TÜ/Bigbankiga Eesti meistrivõistlused 2021/22 Audentese SG/Noortekoondisega Eesti karikavõistlused 2020/21 Audentese SG/Noortekoondisega 2021/22 Audentese SG/Noortekoondisega Karl Rinaldo: SUUR ESMATUTVUS | Andrei Ojametsa 12 vahvat õpilast, kes elu esimest karikafinaali alustavad Võrkpall24, 21.01.2021. Uus mängija! Hea meel on tõdeda, et sel hooajal näeb TÜ/Bigbanki särgis andekat koondise sidemängijat Häli Vahulat! Tartu Ülikool/Bigbank facebook, 19.09.2023. Häli Vahula Sporditulemused (vaadatud 16.08.2023). Selgusid naiste võrkpallikoondise kandidaadid, moodustatakse ka B-koondis ERR Sport, 16.03.2021. Anu Säärits: Eesti koondise noor sidemängija: esimesel korral ikka jalg värises ERR Sport, 08.06.2022. Rahvusnaiskonna peatreener Orefice: kõik juhtub põhjusega ERR Sport, 15.08.2023. Häli Vahula Mängija profiil CEV kodulehel Häli Vahula Volleybox
Tokushima

Tokushima (jaapani 徳島) on linn Jaapanis, Tokushima prefektuuri halduskeskus. Asub prefektuuri kirdeosas Yoshino jõe suudmes. 徳島県の人口（徳島県推計人口）｜徳島県の統計情報, vaadatud 2.11.2020.
Artur Konontšuk

Artur Konontšuk (sündinud 9. mail 2000 Pärnus) on Eesti profikorvpallur. Artur Konontšuk alustas korvpalli mängimist Paikuse Spordikeskuses. Hooajal 2014–2015 mängis Konontšuk klubis Pärnu Mets/KK Paulus, hooajal 2016–2017 esindas KK Kadrina Karud (Meeste II liiga). Järgmisel hooajal võistles ta klubide Pärnu Sadam ning KK Paulus/Pärnu Mets (II liiga) eest. Seejärel tegi ta 2018–2019 Tšehhis eduka hooaja, tulles Get Better Academy võistkonna koosseisus nii Tšehhi esiliiga kui ka U19 vanuseklassi meistriks. 2019. aastal siirdus Konontšuk Southern Mississippi Ülikooli võistkonda Southern Mississippi Golden Eagles, mis kuulub NCAA USA konverentsi (Conference USA). Hooajal 2019–2020 olid keskmised tulemused mängu kohta 6,7 punkti; 3,6 lauapalli, 1,0 resultatiivset söötu, 26,3 mänguminutit. Võistkonnas mängis ta 2021. aastani, mil vigastas põlve. Hooajal 2021–2022 mängis Konontšuk taas Pärnu Sadama meeskonnas, mille ridades tuli Eesti meistriks. Järgmisel hooajal esindas ta BC Kalev/Cramo võistkonda, mille koosseisus tuli taas Eesti meistriks (mängudes keskmiselt 9,4 p; 4,9 lp., 1,9 rs). Kalev/Cramoga jõudis ta FIBA ​​Europe Cupi play-off mängudele ja oli veerandfinaalide esimesel mängul parimate näitajatega mängija (efektiivsuse näitaja 29, 22 punkti, 10 lauapalli). Märtsis 2023 valiti ta FIBA ​​Europe Cupi MVP-ks. Juulis 2023 sõlmis Artur Konontšuk lepingu Hispaania kõrgliigameeskonna Covirán Granadaga (hooajal 2022–2023 sai Hispaania liigas 16. koha). Konontšuk on mänginud Eesti noortekoondises U18 vanuseklassis. Konontšuk debüteeris Eesti rahvuskoondises 11. novembril 2022 FIBA ​​korvpalli MM-valikmängus Rootsi vastu (14 p., 7 lp., 2 rs., +14), mis kaotati 82:87. Sõbrapäeva korvpalliturniir. Paikuse Postipaun. 2017. Pärnu korvpallitiim palkas USA ülikoolist aastaks kodumaale naasnud kasvandiku. sport.delfi.ee, 17. august 2021. Quarter-Finals First Leg Top Performers: Konontsuk ... fiba.basketball/europecup/22-23/, 9. märts 2023. Konontsuk collects FIBA Europe Cup MVP award for March. fiba.basketball/europecup/22-23/, 31. märts 2023. Artur Konontšuk siirdub Kalev/Cramost Hispaania kõrgliigasse. sport.delfi.ee 20. juuli 2023. "Tellistega" mängu alustanud Artur Konontšuk: mis viskel öeldakse? korvpall24.ee, 12. november 2022. Artur Konontšuk. Basketball Player - Proballers. Artur Konontšuk. basketball.eurobasket.com. Konontšuk ülikoolist ja korvpallist USAs: Elu nagu filmis. Pärnu Postimees, 24 märts 2020. BC Kalev/Cramo sõlmis 1+1 lepingu Artur Konontšukiga. bckalev.ee. Video: Artur Konontšuk valiti FIBA Europe Cup märtsikuu parimaks! sport.tv3.ee, 31. märts 2023. Konontšuk: sõuame selle pundiga kaugele. sport.err.ee, 15. august 2023.